הרפג'י

ממוזער|נגינה בכלי
הרפג'י (אנגלית: Harpejji) הוא כלי מיתר חשמלי שפותח בשנת 2007 על ידי מהנדס הסאונד האמריקני טים מיקס. הוא מתואר על ידי היצרן שלו כ'שילוב בין פסנתר לגיטרה'.

משטח הנגינה של הכלי מסודר כך שהמיתרים במרחק של טונים שלמים זה מזה, והשריגים מסמנים עליה בחצאי טונים ככל שהם רחוקים מהנגן. הנגינה על הכלי נעשית באמצעות הקשה על המיתרים בשתי הידיים, כשהכלי מונח על גבי שולחן או מעמד. באופן זה יכול הנגן להשתמש בכל אצבעותיו לנגינת מספר תווים יחד, או אקורדים. הכלי עושה שימוש במערכת השתקה אלקטרונית כדי לרכך את השפעת הרעידה הנלווית של מיתרים שלא הוקש עליהם.

ההרפג'י מיוצר בעבודת יד על ידי חברת Marcodi Musical Products של הממציא. שם הכלי נובע מחיבור המילים נבל (Harp) וארפג'יו..

כלים שהיוו השראה להרפג'י
ההרפג'י מבוסס על כלי מוקדם יותר, סטארבורד (StarrBoard), אשר הומצא על ידי פרופסור למתמטיקה מאוניברסיטת קולורדו בשם ג'ון ד. סטארט ונרשם כפטנט ב-23 ביולי 1985. אף הסטארבורד מבוסס הקשה באמצעות האצבעות על גבי מיתריו, אך בניגוד להרפג'י הוא כלי אקוסטי. שני הכלים מושפעים מכלי מוקדם יותר - צ'פמן סטיק - כלי שפותח בשנות ה-70 על ידי אמט צ'פמן, בעל כעשרה מיתרים שהנגינה עליו בהקשה על מיתריו, אך שהנגינה עליו אינה מתבצעת כשהוא מונח על גבי סטנד אלא כשהוא ניצב לגוף בדומה לגיטרה.

מנעד
דגם הכלי בעל 24 מיתרים כולל טווח נגינה של חמש אוקטבות, אך הוא קיים גם בדגמים בני 16 (ארבע אוקטבות) ו-12 מיתרים (שלוש אוקטבות).

נגינה והקלטות
ההקלטה המסחרית הראשונה על הכלי נעשתה על ידי ג'ורדן רודס לפס הקול של משחק המחשב God of War III. רודס השתמש בכלי גם במסגרת להקת Dream Theater.

האלבום הראשון שנכתב לכלי פורסם על ידי לנס הופנר ב-23 במרץ 2021, תחת השם I AM Lance Vol.1. האלבום כולל שישה שירים שנכתבו על ידי הופנר להרפג'י ולמכונת תופים DSI Tempest ובוצעו על ידיו.

סטיבי וונדר ביצע את שירו Superstition על גבי הרפג'י בן 16 מיתרים בטקס פרסי המוזיקה של בילבורד לשנת 2012 וכן השתמש בו גם בהופעות חיות אחרות.

איי. אר. רחאמן, אשר זכה פעמיים בגראמי ובאוסקר, השתמש אף הוא בכלי בכמה מהקלטותיו והופעותיו החיות. שירו המועמד לאוסקר "If I Rise" מהסרט 127 שעות עושה שימוש בכלי (והוא אף ניגן בו בטקס האוסקר עצמו). בפרק הראשון של העונה השלישי של התוכנית Coke Studio India, ניגן בכלי שני שירים נוספים: "Ennile Maha Oliyo" ו-"Jagao Mere Des".

להקת Walk Off The Earth הקנדית יחד עם סקוט הלמן שילבו את הכלי בגיסת הכיסוי שלהם לשיר "Can't Feel My Face". הווידאו מראה את הארבעה מנגנים עליו בו זמנית.

הארי קוניק ג'וניור מנגן על הכלי, ואף הופיע עימו בפרק ה-15 של העונה ה-19 של התוכנית האמריקנית אמריקן איידול.

ג'ק סטרטון מלהקת Vulfpeck פרסם שיר בשם "Harpejji I" ב-19 במאי 2023.

ג'ייקוב קולייר וקורי הנרי ידועים אף הם כנגני הרפג'י.

קישורים חיצוניים

הערות שוליים

קטגוריה:כלי מיתר
קטגוריה:כלי נגינה אלקטרוניים